《宿汝南田舍》
明代·李昌祺

荒原漠漠一茅茨，野老相迎半白髭。道上尘埃埋马足，檐间窗牖翳蛛丝。

平坡莫辨袁安冢，老树空传李愬祠。极目黄蒿兼白苇，令人慷慨起遐思。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。